CELEX: 32013R0798
Language: sl
Date: 2013-08-21 00:00:00
Title: Izvedbena uredba Komisije (EU) št. 798/2013 z dne 21. avgusta 2013 o spremembi Izvedbene uredbe (EU) št. 540/2011 glede pogojev za registracijo aktivne snovi piretrini  Besedilo velja za EGP

22.8.2013   
            
            
               SL
            
            
               Uradni list Evropske unije
            
            
               L 224/9
            
         IZVEDBENA UREDBA KOMISIJE (EU) št. 798/2013
   z dne 21. avgusta 2013
   o spremembi Izvedbene uredbe (EU) št. 540/2011 glede pogojev za registracijo aktivne snovi piretrini
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti člena 13(2)(c) Uredbe,
   ob upoštevanju naslednjega:
   
               (1)
            
            
               Aktivna snov piretrini je bila z Direktivo Komisije 2008/127/ES (2) vključena v Prilogo I k Direktivi Sveta 91/414/EGS (3) v skladu s postopkom iz člena 24b Uredbe Komisije (ES) št. 2229/2004 z dne 3. decembra 2004 o določitvi nadaljnjih podrobnih pravil za izvajanje četrte faze delovnega programa iz člena 8(2) Direktive Sveta 91/414/EGS (4). Odkar je Uredba (ES) št. 1107/2009 nadomestila Direktivo 91/414/EGS, se ta snov šteje za registrirano v skladu z navedeno uredbo in je na seznamu v delu A Priloge k Izvedbeni uredbi Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (5).
            
         
               (2)
            
            
               V skladu s členom 25a Uredbe (ES) št. 2229/2004 je Evropska agencija za varnost hrane (v nadaljnjem besedilu: Agencija) 12. decembra 2012 Komisiji predložila svoje stališče o osnutku poročila o pregledu piretrinov (6). Agencija je svoje mnenje o piretrinih sporočila tudi prijavitelju. Komisija ga je pozvala, naj predloži pripombe na osnutek poročila o pregledu piretrinov. Države članice in Komisija so osnutek poročila o pregledu in mnenje Agencije pregledale v Stalnem odboru za prehranjevalno verigo in zdravje živali ter končno različico pripravile 16. julija 2013 v obliki poročila Komisije o pregledu piretrinov.
            
         
               (3)
            
            
               Potrjeno je, da se aktivna snov piretrini šteje za registrirano v skladu z Uredbo (ES) št. 1107/2009.
            
         
               (4)
            
            
               V skladu s členom 13(2) Uredbe (ES) št. 1107/2009 v povezavi s členom 6 Uredbe ter ob upoštevanju sedanjih znanstvenih in tehničnih dognanj je treba spremeniti pogoje za registracijo piretrinov. Zlasti je primerno zahtevati dodatne potrditvene informacije.
            
         
               (5)
            
            
               Prilogo k Izvedbeni uredbi (EU) št. 540/2011 bi bilo zato treba ustrezno spremeniti.
            
         
               (6)
            
            
               Določiti bi bilo treba primeren rok za začetek uporabe te uredbe, da se bodo države članice, prijavitelji in imetniki dovoljenj za fitofarmacevtska sredstva, ki vsebujejo piretrine, lahko pripravili na izpolnjevanje zahtev, ki so posledica spremembe pogojev za registracijo.
            
         
               (7)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Del A Priloge k Izvedbeni uredbi (EU) št. 540/2011 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   Uporablja se od 1. januarja 2014.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 21. avgusta 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 309, 24.11.2009, str. 1.
   
      (2)  UL L 230, 19.8.1991, str. 1.
   
      (3)  UL L 344, 20.12.2008, str. 89.
   
      (4)  UL L 379, 24.12.2004, str. 13.
   
      (5)  UL L 153, 11.6.2011, str. 1.
   
      (6)  Evropska agencija za varnost hrane; Sklep o strokovnem pregledu ocene tveganja pesticidov z aktivno snovjo piretrini. EFSA Journal 2013;11(1):3032. [76 pp.] doi:10.2903/j.efsa.2013.3032. Na voljo na spletu: www.efsa.europa.eu/efsajournal.
   
      PRILOGA
      V delu A Priloge k Izvedbeni uredbi (EU) št. 540/2011 se vrstica 246 o aktivni snovi piretrini nadomesti z naslednjim:
      
         
                     Št.
                  
                  
                     Splošno ime, identifikacijska številka
                  
                  
                     Ime po IUPAC
                  
                  
                     Čistost
                  
                  
                     Uveljavitev
                  
                  
                     Veljavnost registracije
                  
                  
                     Posebne določbe
                  
               
                     „246
                  
                  
                     piretrini 8003-34-7
                     št. CIPAC 32
                     ekstrakt A: ekstrakti Chrysanthemum cinerariaefolium:
                     89997-63-7
                     piretrin 1: št. CAS 121-21-1
                     piretrin 2: št. CAS 121-29-9
                     cinerin 1: št. CAS 25402-06-6
                     cinerin 2: št. CAS 121-20-0
                     jasmolin 1: št. CAS 4466-14-2
                     jasmolin 2: št. CAS 1172-63-0
                     ekstrakt B:
                     piretrin 1: št. CAS 121-21-1
                     piretrin 2: št. CAS 121-29-9
                     cinerin 1: št. CAS 25402-06-6
                     cinerin 2: št. CAS 121-20-0
                     jasmolin 1: št. CAS 4466-14-2
                     jasmolin 2: št. CAS 1172-63-0
                  
                  
                     Piretrini so kompleksna mešanica kemijskih snovi.
                  
                  
                     ekstrakt A: ≥ 500 g/kg piretrinov
                     ekstrakt B: ≥ 480 g/kg piretrinov
                  
                  
                     1. september 2009
                  
                  
                     31. avgust 2019
                  
                  
                     DEL A
                     Registrira se lahko samo kot insekticid.
                     DEL B
                     Za izvajanje enotnih načel iz člena 29(6) Uredbe (ES) št. 1107/2009 se upoštevajo ugotovitve iz poročila o pregledu piretrinov (SANCO/2627/2008) in zlasti dodatka I in II h končni različici poročila, ki jo je pripravil Stalni odbor za prehranjevalno verigo in zdravje živali.
                     V tej celoviti oceni morajo biti države članice zlasti pozorne na:
                     
                                 (a)
                              
                              
                                 tveganje za izvajalce in delavce;
                              
                           
                                 (b)
                              
                              
                                 tveganje za neciljne organizme.
                              
                           Pogoji uporabe po potrebi vključujejo uporabo ustrezne osebne zaščitne opreme ter druge ukrepe za zmanjšanje tveganja.
                     Vlagatelj predloži potrditvene informacije o:
                     
                                 1.
                              
                              
                                 specifikaciji tehničnega materiala v tržni proizvodnji, vključno z informacijami o vseh relevantnih nečistočah, in njegovi enakovrednosti s specifikacijami testne snovi, uporabljene v študijah toksičnosti;
                              
                           
                                 2.
                              
                              
                                 tveganju vdihavanja;
                              
                           
                                 3.
                              
                              
                                 opredelitvi ostankov;
                              
                           
                                 4.
                              
                              
                                 reprezentativnosti glavne komponente ‚piretrin 1‘ glede končnega stanja in obnašanja v tleh in vodi.
                              
                           Vlagatelj Komisiji, državam članicam in Agenciji predloži informacije iz točke 1 do 31. marca 2014, informacije iz točk 2, 3 in 4 pa do 31. decembra 2015.“